
Pályázati kiírás közművelődési szakember álláshelyre
Soltvadkert Város Önkormányzatának Gyöngyház Művelődési Központ és Könyvtára pályázatot hirdet vezető közművelődési szakember álláshelyre.
Állás típusa:
Közművelődési szakember
Kinevezés, próbaidő időtartama:
· A jogviszony határozatlan idejű munkajogi jogviszony, hat hónap próbaidővel.
· Teljes munkaidő, heti 40 óra
Tevékenységi kör (ellátandó feladatok): A jogszabályokban, a helyi közművelődési rendeletben, az intézmény Alapító Okiratában és SZMSZ-ben meghatározottak szerint munkahelyi vezetőjének útmutatása alapján közreműködés a Gyöngyház Művelődési Központ és Könyvtár szakszerű és törvényes működtetésében, a közművelődési alapszolgáltatások biztosításában a munkaköri leírásában foglaltak szerint. 
A közművelődési munkatárs szakmai feladata és felelőssége a kulturális javak védelméről és a muzeális intézményekről, nyilvános könyvtári ellátásról és a közművelődésről szóló 1997.évi CXL. törvényben foglalt könyvtári és közművelődési feladatok ellátása, a teljesség igénye nélkül: Művelődési Központ szakmai munkatervének, beszámolójának elkészítésében való közreműködés, az Intézmény napi működtetésében történő közreműködés, illetve az Önkormányzati rendezvények, városi megemlékezések szervezésében, lebonyolításában való közreműködés.
Képesítési és egyéb feltételek:
A 39/2020. (X. 30.) EMMI rendelet 1. sz. melléklete figyelembevételével:
· Felsőfokú végzettség és közművelődési szakképzettség vagy nem szakirányú felsőfokú végzettség és felsőfokú szakirányú szakképesítés,
· Amennyiben fentiekkel nem rendelkezik vállalja, hogy a munkaviszony megkezdésétől számított 2 éven belül a jogszabályban előírt képesítést megszerzi
· Cselekvőképesség, munkaköre ellátásához szükséges magyar nyelvtudás és büntetlen előélet.
A pályázat részeként benyújtandó igazolások, alátámasztó dokumentumok

· Végzettséget, szakképesítést igazoló okiratok másolata,
· Fényképpel ellátott részletes szakmai önéletrajz,
· 3 hónapnál nem régebbi erkölcsi bizonyítvány,
· A pályázó nyilatkozatát arról, hogy a pályázati anyagban foglalt személyes adatainak a pályázati eljárással összefüggő kezeléséhez hozzájárul,
Pályázat elbírálása során előnyt jelent
· A pályázattal azonos típusú intézményben szerzett gyakorlati tapasztalat,
· KER szerinti B2 szintet elérő idegennyelv-ismeret,
· Jártasság a közművelődés minőségirányítása területén,
· Helyismeret, a helyi kötődés,
· B2 Jogosítvány, vezetői gyakorlat, saját gépkocsi
Munkavégzés helye:
Gyöngyház Művelődési Központ, 6230 Soltvadkert, Kossuth Lajos utca 10. (és a hozzá tartozó intézményegységek)
A pályázat benyújtásának határideje: 2026.10. 15. 23:59

Pályázat benyújtásának módja:
- Postai úton, Pájer Ildikó igazgató nevére, az intézmény címére Gyöngyház Művelődési Központ 6230 Soltvadkert, Kossuth Lajos utca 10. 
Kérjük a borítékon feltüntetni a munkakör megnevezését: közművelődési szakember.
Elektronikus úton: gyongyhazigazgato@gmail.com címen keresztül.
A pályázat elbírálásának módja: A pályázókat a kinevezési jogkör gyakorlója hallgatja meg.
A pályázati kiírás további közzétételének helye: - Soltvadkert Város honlapja a Gyöngyház Művelődési Központ és Könyvtár honlapja és social média felületek
A pályázat elbírálásának határideje: 2026.10.30. 00:00
Állás tervezett betöltésének időpontja: 2026.11.15.

A munkáltatói jogkör gyakorlója fenntartja azt a jogot, hogy a pályázatot eredménytelennek nyilvánítsa.

